### Resume

Et byggemarked har anmodet om at få udarbejdet en lokalplan for Ulvehavevej 61 i [adresse], hvor eksisterende bebyggelse, der anvendes til erhverv, også ønskes anvendt til butik.

Lokalplanen giver udover en anvendelse til erhverv generelt, også mulighed for butikker til særlige pladskrævende varer som f.eks. et byggemarked. Forslaget har været i offentlig høring fra 9. maj 2023 til 9. juni 2023. Der er modtaget to indsigelser. Indsigelserne har ikke givet anledning til at anbefale ændringer i lokalplanen.

### Sagsfremstilling

![](data:image/png;base64...)

Figur 1: Kort over lokalplanområdet

Planens historik

Teknisk Udvalg besluttede på mødet 2. november 2021, pkt. nr. 243, at igangsætte udarbejdelse af lokalplan nr. 1353.

Byrådet besluttede på møde 26. april 2023, pkt. nr. 80, at sende lokalplanen i offentlig høring.

Lokalplanen har været i offentlig høring fra 9. maj 2023 til 9. juni 2023.

Indsigelser/bemærkninger og ændringer af lokalplanen

Der er modtaget to indsigelser/bemærkninger til planen. Ældrerådet har ingen bemærkninger.

En borger på Eskholtvænget i [adresse] mener, at trafikvurderingen i lokalplanen er mangelfuld. Borgeren er uenig i konklusionen om, at trafikforøgelsen er ubetydelig. Hvis der bruges navigation, vil en rute fra [adresse] til [adresse] 61 gå forbi Mølholm Skole og Mølholm Børnehave. Allerede i dag kører håndværkere denne vej. Det antages i vurderingen at lastbiler til og fra byggemarkedet vil køre ad [adresse], men borgeren mener, at en del formodentlig vil anvende Mølholm som smutvej. Vurderingen tager ikke højde for morgen og eftermiddag, når trafikken er værst på [adresse], hvor mange lastbiler og biler vil køre via Mølholm Landevej. Dette er tidsmæssigt sammenfaldende med mange skolebørn på vejen. Borgeren foreslår en række tiltag for at undgå ulykker.

Teknik & Miljø finder borgerens betragtninger relevante. Disse forhold er indgået og vurderet i lokalplanprocessen. Forvaltningen har gode før trafiktællinger på [adresse] og har derfor gode muligheder for at følge op på udviklingen. Forvaltningen forventer således ikke betydende stigninger i trafikken gennem [adresse], men vil via kommende trafiktællinger følge trafikmængder, sammensætning og hastigheder fremover på både [adresse] og [adresse].

Overtagelsespligt/Frafaldserklæring

Lokalplanområdet er privatejet og i byzone, og en frafaldserklæring er derfor ikke nødvendig.

### Sagens videre forløb

Sagen skal behandles af Økonomiudvalget og Byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Lokalplanområdet er et eksisterende planlagt erhvervsområde, hvor der ikke gives mulighed for mere byggeri, men for at området også kan anvendes til butikker med særlig pladskrævende varer. Lokalplanen samler dermed mange typer af erhverv i et eksisterende område med let adgang til motorvejen. Det er et byggemarked fra midtbyen, der flytter til et erhvervsområde, der er placeret tæt på motorvejen. Dette aflaster midtbyen fra trafik, da byggemarkedet primært betjener erhvervskunder, der ikke har deres virksomhed i midtbyen. Desuden er der et busstoppested på [adresse] lige uden for lokalplanområdet.

Dette medvirker til at reducere lokalplanens forventede klimaaftryk.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for Byrådet, at lokalplan nr. 1353 vedtages endeligt, |
| at | indsigelserne ikke har givet anledning til at anbefale ændringer i lokalplanen, og |
| at | indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne. |

### Beslutning

Anbefalet, idet trafikudviklingen ønkes evalueret 12 måneder efter åbning.